open-index/open-wikipedia-markdown huggingface dataset:
Ելենա Զավադովսկայա

**Կոմսուհի Ելենա Միխայլովնա Զավադովսկայա**, ի ծնե՝ **Վլոդեկ** (, ), իր ժամանակներում հայտնի գեղեցկուհի, նրան բանաստեղծություններ են նվիրել Ալեքսանդր Պուշկինը, Իվան Կոզլովը և իշխան Պյոտր Վյազեմսկին, Միխայիլ Լերմոնտովի ծանոթը։

## Կենսագրություն
Լեհ ազնվական, կավալերության գեներալ Միխայիլ Ֆյոդորովիչ Վլոդեկի դուստրը (1780—1849) կոմս Դ. Տոլստոյի և իշխանուհի Ե. Վյազեմսկայայի ծոռնուհու՝ պալատական ազնվական օրիորդ, կոմսուհի Ալեքսանդր Դմիտրևնա Տոլստոյի (1788—1847) հետ ամուսնությունից։ 1824 թվականի հոկտեմբերի 31-ին ամուսնացել է Սենատի օբեր-պրոկուրոր (նախահեղափոխական Ռուսաստանում սինոդի կամ սենատի բարձրագույն պաշտոնյա) կոմս Վասիլի Պետրովիչ Զավադովսկու (1798—1855) հետ։ Պսակադրվել են Պետերբուրգի Կազանի Աստվածամոր տաճարում։ Նրանց ամուսնության վերաբերյալ Վյազեմսկին գրել է, որ «հյուսիսային ծաղիկներից մեկին՝ գեղեցկագույնին, երեկ քաղել է Զավադովսկին»։

## Ծանոթագրություններ

## Գրականություն
* Чернов А. И. Завадовская Елена Михайловна // Лермонтовская энциклопедия / АН СССР. Ин-т рус. лит. (Пушкинск. Дом) ; науч.-ред. совет изд-ва «Советская энциклопедия» ; гл. ред. В. А. Мануйлов ; редкол.: И. Л. Андроников … [и др.]. — М. : Сов. энцикл., 1981. — 746 с.
* В. Вересаев. Княгиня Нина Воронская. Очерк.
* Северный цветок // Столица и усадьба. — 1917. — № 73. — С. 13—14.

## Արտաքին հղումներ
* «Загадка богини Гармонии». Графиня Елена Михайловна Завадовская
* Неизданные письма к Пушкину

Կատեգորիա:Հայտնի գրողների մուսաներ
Կատեգորիա:Ալեքսանդր Պուշկին
Աննիկա Ֆալկենգրեն

**Աննիկա Ֆալկենգրեն**, ծնունդով` **Բոլին** (, ), շվեդ բանկիր, 2005 թվականի նոյեմբերից շվեդական «Skandinaviska Enskilda Banken» բանկի նախագահն է և կառավարիչը։

## Կենսագրություն
Աննիկա Ֆալկենգրենը ծնվել է 1962 թվականի ապրիլի 12-ին Թաիլանդի մայրաքաղաք Բանգկոկում, որտեղ նրա հայրն աշխատել է դիվանագետ։

Տնտեսագետի կրթություն ստացել է Ստոկհոլմի համալսարանում։ 1987 թվականին՝ այն ավարտելուց հետո, «Skandinaviska Enskilda Banken»-ում անցել է փորձաշրջան։ 1988-2000 թվականներին աշխատել է Շուկաների առևտրի և կապիտալի բաժնում։ 2001 թվականից մինչև 2004 թվականի դեկտեմբերը եղել է կորպորացիայի և հիմնարկությունների բաժնի ղեկավար։ Այնուհետև զբաղեցրել է կառավարչի տեղակալի պաշտոնը։ 2006 թվականի հունվարի 1-ին Լարս Թունելի փոխարեն նշանակվել է խորհրդի նախագահ։ Թունելի՝ Համաշխարհային բանկում աշխատանքի անցնելուց հետո Ֆալկենգրենը ստանձնել է բանկի նախագահի և կառավարչի պաշտոնը (2005 թվականի նոյեմբերի 10)։

Ֆալկենգրենը նաև Scania CV AB, FAM AB, Mentor Foundation, IMD Foundation հիմնարկների նախագահն է։ 2017 թվականի հունվարից սկսած` Lombard Odier Group-ի կառավարիչն է։

Ֆալկենգրենը 2011 թվականին Volkswagen կոնցեռնի դիտորդական խորհրդում դրել է իր թեկնածությունը։ ԶԼՄ-ները հաճախ ուշադրություն են դարձնում նրա սեռին և գրավիչ արտաքինին, ինչպես նաև այն փաստին, որ երեխա է ունեցել 2005 թվականին՝ նրա` «Skandinaviska Enskilda Banken»-ի ղեկավար ընտրվելուց ընդամենը մի քանի ամիս առաջ։ Շվեդական *Veckans Affärer* գործարարական ամսագիրը նրան համարել է Շվեդիայում 2005 թվականի ամենաազդեցիկ կինը, իսկ ըստ *Financial News Online* կայքի՝ «Կապիտալի եվրոպական շուկաներում 100 ամենաազդեցիկ մարդկանց» ցանկում նա գրավել է 68-րդ հորիզոնականը։ 2015 թվականին «Fortune» անսագիրը նրան համարել է Եվրոպայում, Մերձավոր Արևելքում և Աֆրիկայում ամենաազդեցիկ երրորդ կինը։ Fortune-ը նաև 2008 թվականին Ֆալկենգրենին համաշխարհային բիզնեսի ամենաազդեցիկ կանանց ցուցակում նշել է 7-րդ հորիզոնականում (միաժամանակ նրան ճանաչելով Եվրոպայում իր նշանակությամբ երկրորդ բիզնես-լեդին)։ 2010 թվականին նույն ցանկում նա զբաղեցրել է 8-րդ հորիզոնականը։

## Ծանոթագրություններ

## Արտաքին հղումներ
* Fortune Magazines - Top 10 Most Powerful Women Globally

Կատեգորիա:Ստոկհոլմի համալսարանի շրջանավարտներ
Կատեգորիա:Շվեդ գործարարներ
Կատեգորիա:Շվեդիայի ճարտարագիտական գիտությունների թագավորական ակադեմիայի անդամներ
Շուշան Ստեփանյան

**Շուշան Շահենի Ստեփանյան** (), Հայաստանի Հանրապետության Պաշտպանության նախարարության մամուլի նախկին քարտուղար, հայ լրագրող, մայոր։

## Կենսագրություն
Շուշան Ստեփանյանը ծնվել է 1988 թվականի օգոստոսի 8-ին, Արցախի Հանրապետության Հադրութ քաղաքում։ 1995 թվականից սովորել է Հադրութի Միքայել Մանվելյանի անվան միջնակարգ դպրոցում։ 2005 թվականին գերազանց ավարտել է  դպրոցը և ընդունվել  Երևանի պետական համալսարանի ժուռնալիստիկայի ֆակուլտետը, որը 2009 թվականին նույնպես ավարտել է գերազանց առաջադիմությամբ։

Որպես հետաքննող լրագրող, 2007-ից 2009 թվականներին աշխատել է «Հետք» էլեկտրոնային պարբերականում։ 2009 թվականին ընդունվել է պայմանագրային զինվորական ծառայության՝ որպես Հայաստանի Հանրապետության Պաշտպանության նախարարության «Հայ զինվոր» թերթի ռազմաքաղաքական տեղեկատվության և զինծառայողների գաղափարախոսական բաժանմունքի թղթակից։ 2013 թվականին դարձել է նույն թերթի խմբագրության մշակույթի և հասարակայնության կապերի բաժանմունքի թղթակից, իսկ 2015-ից 2016 թվականներին՝ զորքերի առօրյա գործունեության լուսաբանման բաժնի խմբագիր։ 2017 թվականին Շուշան Ստեփանյանը դարձել է նույն թերթի խմբագրության զորքերի առօրյա գործունեության լուսաբանման բաժնի պետ։ 2018 թվականին նա «Զինուժ Մեդիա» պետական հիմնարկի մամուլի բաժնի թղթակիցն է։

2019 թվականից ծառայության է անցել  Հայաստանի Հանրապետության զինված ուժերում։ Նա 2014 թվականին վերապատրաստվել է Գերմանիայի դեմոկրատական Հանրապետության Զինված ուժերի Ինֆորմացիայի և կոմունիկացիայի ակադեմիայում։

Հայրը` Շահեն Ստեփանյանը, Ղարաբաղյան պատերազմի  մասնակից է, հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։

Հայաստանի Հանրապետության պաշտպանության նախարար Դավիթ Տոնոյանի հրամանով Շուշան Ստեփանյանը նշանակվել էր Հայաստանի Հանրապետության Պաշտպանության նախարարության մամուլի քարտուղար։ 2020թ․ նոյեմբերի 20-ին Ստեփանյանը ֆեյսբուքյան իր էջի միջոցով հայտնել է, որ թողնում է զբաղեցրած պաշտոնը։

## Պարգևներ
Շուշան Ստեփանյանը արժանացել է «ՀՀ ԶՈւ 20 տարի», «Ծ.Հ.Ս. Իսակով», «Անբասիր ծառայության համար» 1-ին աստիճանի պատվոգրերի, «Մարշալ Բաղրամյան» մեդալների։

2009 թվականին նա  ճանաչվել է European Journalism Centre-ի կողմից կազմակերպված հետաքննական լրագրության ուսումնական մրցույթի հաղթող և վերապատրաստվել Նիդերլանդներում։

Ունի մայորի կոչում։

## Ծանոթագրություններ

Կատեգորիա:1988 ծնունդներ
Կատեգորիա:Ապրող անձինք
Կատեգորիա:Հադրութ քաղաքում ծնվածներ
Կատեգորիա:Հայ զինվորական լրագրողներ
Կատեգորիա:Հայ լրագրողներ
Կատեգորիա:Օգոստոսի 8 ծնունդներ
Ծուռքիթ քարադր

**Ծուռքիթ քարադր** () քարադրների ընտանիքի թռչուն, Նոր Զելանդիայի էնդեմիկ կենդանիներից է։

Բնության պահպանության միջազգային միությունը այս տեսակը ընդգրկել է հատուկ պահպանության մեջ՝ որպես խոցելի տեսակ։

## Բնութագիր
Ծուռքիթ քարադրն ունի 21 սմ երկարություն, քաշը՝ 40-70 գրամ։ Վիզը կարճ է, թևերը համեմատաբար երկար են, լայն, պոչը կարճ է, սեպաձև։ Կարճ թաթերը ունեն երեք մատներ՝ երկար ճանկերով։ Առավել նշանավոր առանձնահատկությունն այն է, որ կտուցի ծայրը գրեթե միշտ թեքվում է աջից, իսկ կտուցը ավելի երկար է, քան մյուս քարադրանմաններինը։  Թևերը, պոչը և մեջքը մոխրագույն են`մի փոքր շագանակագույն երանգով։ Փորը, կրծքավանդակը և գլխի առջևի մասը սպիտակ են։ Գլուխը մուգ մոխրագույն է։ Աչքերի երկայնքով մինչև կտուցը և գլխի հետևի հատվածը ունի սև շերտ։ Կրծքավանդակի վրա կա սև ժապավեն, որն ավելի հստակ արտահայտված է որձերի մոտ։ Կտուցը, թաթերը և փետուրների եզրերը սև են։

## Կենսակերպ
Ծուռքիթ քարադրը սնվում է միջատներով (հատկապես թրթուրներով), որդերով և այլ անողնաշարավորներով, որոնք նա գտնում է քարերի տակ։ Էգը դնում է 2 ձու՝ սպիտակից բաց մոխրագույն մուգ կետերով։ Ձագերը դառնում թռչող թռչուններ և անմիջապես լքում են բույնը։ Հասունությունը տեղի է ունենում 3 տարեկանում։

## Տարածվածություն
Ծուռքիթ քարադրը բնակվում է Նոր Զելանդիայի ափերին։ Այն հանդիպում է նաև Քենտերբերիի և Օտագոյի շրջաններում, Հարավային կղզու շրջաններում, իսկ ձմռանը չվում է Հյուսիսային կղզու Պլոտսի ծոց։

## Սպառնալիքներ
Թռչունների այս տեսակի պոպուլյացիան ներառում է 3000-5000 թռչուն, որը 40 տարի է շարունակաբար նվազում է։ Ամենամեծ սպառնալիքը գալիս է անձից, օրինակ՝ լողափերի օգտագործումը որպես լողի տարածք և դրանով իսկ անհանգստություն է առաջացնում։ Մինչև 1940 թվականը թռչունները պարբերաբար գնդակահարվում էին սպորտային նպատակներով, մինչև վերջնականապես դա արգելվեց։ Հիմնական թշնամիներն են տեղական Դոմինիկյան որորը, որը փչացնում է բները, ինչպես նաև ներմուծված կատուները։ Նախնական պահպանման միջոցառումները Հյուսիսային կղզում ձմեռողների բների և թռչունների հաշվարկներն են, ինչպես նաև բնակչության վերահսկողությունը։

## Պատկերասրահ

Պատկեր:Anarhynchus frontalis distribution.JPG|Ծուռքիթ քարադրների տարածման արեալ
Պատկեր:Anarhynchus frontalis 1869.jpg
Պատկեր:Wrybill Anarhynchus frontalis, New Zealand.jpg
Պատկեր:Wrybill_eggs_2.jpg
Պատկեր:Wrybill.jpg
Պատկեր:Wrybill_young.jpg
Պատկեր:Wrybills.jpg
Պատկեր:


## Ծանոթագրություններ

## Գրականություն
* Bernhard Grzimek: *Grzimeks Tierleben*. Deutscher Taschenbuch Verlag GmbH & Co.KG,München 1968, ISBN 3-423-05970-2
* David Burnie: Tiere die grosse Bild-Enzyklopädie. Dorling Kindersley Verlag GmbH, München 2001, ISBN 3-8310-0202-9

Կատեգորիա:Էնդեմիկներ
Կատեգորիա:Նոր Զելանդիայի թռչուններ
Կատեգորիա:Ողնաշարավորներ
Կատեգորիա:Քարադրանմաններ
Կատեգորիա:Քորդավորներ
Քրիստինա Ստենբեք

**Քրիստինա Ստենբեք Մեյվիլ** ( ) - շվեդ-ամերիկացի ձեռնարկատեր։ Նա հանդիսանում է Շվեդիայի խոշորագույն ընտանեկան ընկերություններից մեկի՝ AB Kinnevik ներդրումային ընկերության հիմնական սեփականատերը և նախկին գործադիր տնօրենը։

## Վաղ տարիներ
Ստենբեքը ծնվել է Նյու Յորքում շվեդ արդյունաբերող և ձեռներեց Յան Ստենբեքի (1942-2001) և ամերիկացի Մերիլ Մակլեոդի ընտանիքում ։ Նրա ծնողներն ունեցել են չորս երեխա՝ Քրիստինան, Ուգոն, Սոֆին և Մաքսը ։ Քրիստինա Ստենբեքը շվեդ արդյունաբերող և իրավաբան Ուգո Ստենբեքի (1890-1977) թոռնուհին է, ով AB Kinnevik ընտանիքի ներդրումային ընկերության հիմնադիրներից մեկն էր։

Ստենբեքը հաճախել է Դելավեր քաղաքի  Սուրբ Էնդրյուի դպրոցը (որտեղ նա հետագայում դարձել է հոգաբարձու)։ Ավարտել է Վաշինգտոնի Ջորջթաունի համալսարանը `2000 թվականին բակալավրի աստիճան ունենալով 22 տարեկան հասակում  :

## Կարիերա
Ստենբեքը բիզնեսի կարիերան սկսեց 1997 թվականից հետո,անդամակցել է *Invik & Co*-ին, իսկ հետո Kinnevik-ի ֆինանսական դուստր ձեռնարկությանը։ Ստենբեքը ստանձնել է ընկերության կառավարումը 2003 թվականին, երբ նա դարձավ AB Kinnevik-ի փոխնախագահը, իսկ 2007 թվականին դարձել է նախագահ ։ 2016 թվականին նա հեռացել է Kinnevik-ի նախագահի պաշտոնից ՝ կենտրոնանալով ներդրումների վրա, հիմնականում էլեկտրոնային առևտրի ոլորտում։

2003 թվականից հետո հաջորդ տասնամյակի ընթացքում Ստենբեքը հաջող փոփոխություններ կատարեց Kinnevik-ում ՝ համախմբելով ընկերության սեփականությունը և պարզեցնելով նրա կորպորատիվ կառուցվածքը։ Նա նաև վաճառել է ծայրամասային ձեռնարկություններ ՝ պարտքի բեռը նվազեցնելու և ընկերության թափանցիկության բարձրացման համար։

Նրա գլխավորությամբ ընդլայնվել է Kinnevik-ի համաշխարհային ցանցը։ Ընկերությունը ներկայումս գործում է ավելի քան 80 երկրներում ՝ կապի, զվարճանքի, լրատվամիջոցների և էլեկտրոնային առևտրի ոլորտում, այնպիսի հայտնի ապրանքանիշերով, ինչպիսիք են ՝ Tigo, Tele2, Viasat և Zalando, որոնք ընկերության մաս են կազմում :

2014 թվականի սկզբին Ստենբեքը նշանակվեց Զալանդո հագուստի առցանց խանութի նախագահ։ Նա ստանձնեց նաև հեռահաղորդակցման խոշոր ընկերություն՝ Միլիկոմի նախագահությունը 2014 թվականի մայիսին։ Նա նաև միացավ Spotify-ի և Բաբելոնի արտաքին խորհուրդներին :

Ստենբեքը  Reach for Change-ի խորհրդի անդամ է, որը աջակցում է սոցիալական ձեռներեցությունն ու ձեռնարկատիրական գործունեությանը Աֆրիկայում, Սկանդինավիայում, Ռուսաստանում և ԱՊՀ-ում։ Նա նաև աշխատում է «Ուգո Ստենբեք» բարեգործական հիմնադրամում ՝ քույրերի ՝ Սոֆիի և եղբայր Մաքսի հետ։

## Մրցանակներ
2012 թվականի ապրիլին Ստենբեքը ստացել է մրցանակ ՝ Շվեդիայի Թագավորական հայրենասիրական ընկերությունից ՝ «Հանրաճանաչ ձեռներեցության համար» բիզնես մեդալով։ 2012 թվականի նոյեմբերին նա ստացել է «Ոսկե մուրճ» մրցանակ  նշված ընկերությունների նախագահի ՝ որպես գլխավոր դերակատարման համար։ 2016 թվականին, ըստ Եվրոպական բիզնես մամուլի (EBP), նա անվանվել է տարվա եվրոպական մենեջեր:

## Անձնական կյանք
Ստենբեքը ամուսնացած է անգլիացի գործարար Ալեքսանդր Ֆիցցիբբոնի հետ 2005 թվականի սեպտեմբերից։ Նա ունի երեք դուստր և մեկ որդի։ Նա երկար ժամանակ ապրում էր Լոնդոնում, բայց 2015 թվականին որոշեց տեղափոխվել Ստոկհոլմ։

## Ծանոթագրություններ

Կատեգորիա:1977 ծնունդներ
Կատեգորիա:21-րդ դարի ամերիկացի գործարարներ
Կատեգորիա:Ապրող անձինք
Կատեգորիա:Շվեդ գործարարներ
Կատեգորիա:Ջորջթաունի համալսարանի շրջանավարտներ
Կատեգորիա:Սեպտեմբերի 27 ծնունդներ
Լյուդմիլա Բրաուդե

**Լյուդմիլա Բրաուդե** (, ), խորհրդային և ռուս սկանդինավիստ, թարգմանիչ և գրականագետ։ Բանասիրական գիտությունների դոկտոր, պրոֆեսոր։

## Կենսագրություն
Լյուդմիլա Բրաուդեն ծնվել է 1927 թվականի դեկտեմբերի 9-ին Լենինգրադում, ՌԽՍՖՀ։ 1950 թվականին ավարտել է Լենինգրադի պետական համալսարանը՝ «Սկանդինավյան բանասիրություն» մասնագիտությամբ։ Տարբեր բուհերում դասավանդել է գերմաներեն։ 1961 թվականին «Հանս Քրիստիան Անդերսենի հեքիաթները և նրա ստեղծագործությունը 1820-1840-ական թվականներին» թեմայով պաշտպանել է թեկնածուական դիսերտացիան։

Բանասիրական գիտությունների դոկտոր (1978, դիսերտացիա «Սկանդինավյան գրական հեքիաթ (Ժանրի զարգացման փուլեր)»։ Հանս Քրիտիան Անդերսենի, Սելմա Լագերլյոֆի, Աստրիդ Լինդգրենի ստեղծագործության և կյանքի, ինչպես նաև սկանդինավյան հեքիաթների մասին աշխատությունների հեղինակ։ 1980 թվականից Սանկտ Պետերբուրգի պետական համալսարանի պրոֆեսոր։ Նաև եղել է Սանկտ Պետերբուրգի մշակույթի պետական համալսարանի պրոֆեսոր, որտեղ տարիների ընթացքում մանկական գրականության ամբիոնում կարդացել է արտասահմանյան մանկական գրականության կուրսեր։

Հրապարակվել է 1955 թվականից։ Զբաղվել է սկանդինավյան լեզուներից (դանիերեն, նորվեգերեն և շվեդերեն) թարգմանությամբ։ Հիմնականում թարգմանել է մանկական գրականություն, հեքիաթներ, բայց չի սահմանափակվել այդ ժանրով։

Թարգմանել է Աստրիդ Լինդգրենի, Սելմա Լագերլյոֆի, Սիգրիդ Ունսեթի, Տուվե Յանսոնի, Յան Էկհոլմի, Թուրբյորն Էգների, Պեր Լագերքվիստի, Մարիա Գրիպեի, Լինե Կոբերբյոլի, Յոստայն Գորդերի և այլ հեղինակների ստեղծագործությունները։ Լյուդմիլա Բրաուդեի Աստրիդ Լինդգրենի ստեղծագործությունների կատարած թարգմանություններից որոշները քննադատվել են։

Լյուդմիլա Բրաուդեն մահացել է 2011 թվականի հոկտեմբերի 26-ին Սանկտ Պետերբուրգում՝ 83 տարեկան հասակում։

## Ընտանիք
Ամուսինը բանասիրական գիտությունների դոկտոր, պրոֆեսոր Սոլոմոն Կանցելսոնն է եղել։

## Մրցանակներ և կոչումներ
* Աստրիդ Լինդգրենի մրցանակ թագմանության համար (1990)
* Հանս Քրիստիան Անդերսենի անվան մրցանակի պատվավոր դիպլոմ թարգմանության համար
* Ֆինլանդիայի կառավարության մրցանակ ֆիններեն գրականության թարգմանության համար (2009) - *կիսել է [[Աննա Սիդորովա]]յի հետ*

## Անդամակցությունը ստեղծագործական միություններում և ասոցիացիաներում
* ԽՍՀՄ Գրողների միության անդամ (1976)
* Սելմա Լագերլյոֆի հասարակության պատվավոր անդամ (Շվեդիա) (1989)
* Սկանդինավյան գրականությունների հետազոտողների միջազգային ասոցիացիայի անդամ (1982)
* Դանիերեն գրականության հետազոտողների միջազգային ասոցիացիայի անդամ (1990)

## Ծանոթագրություններ

## Գրականություն
* *Чупринин С.* Новая Россия: мир литературы. — Вагриус (издательство), 2003.

Կատեգորիա:Խորհրդային թարգմանիչներ
Կատեգորիա:Ռուս թարգմանիչներ
Կատեգորիա:ԽՍՀՄ գրողների միության անդամներ
Կատեգորիա:20-րդ դարի թարգմանիչներ
Կատեգորիա:Ռուս գրականագետներ
Կատեգորիա:Կին գիտնականներ
Կատեգորիա:Բանասիրական գիտությունների դոկտորներ
Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ
Կատեգորիա:Խորհրդային գիտնականներ
Կատեգորիա:Ռուս գիտնականներ
Կատեգորիա:20-րդ դարի գիտնականներ
Կատեգորիա:21-րդ դարի գիտնականներ
Կատեգորիա:21-րդ դարի թարգմանիչներ
Կատեգորիա:20-րդ դարի գրականագետներ
Կատեգորիա:21-րդ դարի գրականագետներ
Կատեգորիա:Խորհրդային գրականագետներ
Մալաբարյան եղտյուրիկ

**Մալաբարյան եղտյուրիկ** () քարադրանմանների ընտանիքի թռչուն։

## Տարածվածություն
Հնդկական ենթահամակարգի էնդեմիկ է։ Ապրում է Հնդկաստանում, որտեղ նրանք եզակի են, Պակիստանում, Նեպալում, Բանգլադեշում և Շրի Լանկայում։

## Բնութագիր
thumb|left|7 շաբաթական քարադր
Այս թռչունները միջին չափի են։ Գույնը բաց շագանակագույն է, գլխի սև պսակը շագանակագույն պարանոցից բաժանվում է լայն սպիտակ շերտով։

## Կենսաբանություն
Այս թռչունները չեն չվում, չնայած նրանք որոշակի սեզոնային շարժումներ են կատարում անձրևների ազդեցության տակ։ Բնում դնում է 4 ձու։

Նրանք սնվում են բզեզներով, տերմիտներով և այլ անողնաշարավորներով։

Բնության պահպանության միջազգային միությունը (ԲՊՄՄ) այս տեսակը ներառել է հատուկ պահպանության մեջ՝ որպես քիչ մտահոգող տեսակ։

## Ծանոթագրություններ

## Արտաքին հղումներ
* Mangoverde 

Կատեգորիա:Ասիայի թռչուններ
Կատեգորիա:Քարադրներ
Ջենի Մարկելին-Սվենսոն

**Ջենի Մարիա Գուստավա Մարկելին-Սվենսոն** (անգլ.՝ Jenny Maria Gustava Markelin-Svensson Հոկտեմբերի 30, 1882, Վանտաա -  Մարտի 17,1929, Հելսինկի), պրոֆեսիոնալ տեսուչ և Ֆինլանդիայի առաջին կին ինժեները։

Մարկելին-Սվենսոնի ծնողները ֆերմեր Յոհան Ֆրեդրիկ Ալբերտ Մարկելն ու Ամանդան Ֆրեդրիկա Նումմելն էին։ Նա ամուսնացել է ինժեներ Էմիլ Սվենսոնի հետ 1911 թվականին։ Ավարտել է շվեդական «Nya svenska samskolan» ավագ դպրոցը` 1899 թվականին։ Ավարտել է Հելսինկիի տեխնոլոգիական համալսարանը 1905 թվականին՝ որպես ինժեներ` ճանապարհի և կամուրջների կառուցման վրա կենտրոնացած։

Ավարտելուց հետո Մարկելին-Սվենսոնը ուսումնասիրել է աշխատանքային պայմանները Ֆինլանդիայում և կրթաթոշակների միջոցով, աշխատանքային պայմանները Եվրոպայում։ 1908 թվականին նշանակվել է Վերայի Հյելտում տեսուչի օգնական, 1909 թվականին  ծառայել է որպես տեսուչի օգնական Վիբորգում և Լահտիում։ 1913 թվականին տեղափոխվել է Հելսինկի՝ աշխատելու որպես առողջապահության խորհրդի աշխատանքային տեսուչ։

Երբ 1918 թվականին ստեղծվեց սոցիալական վարչությունը, Մարկելին Սվենսոնը Ֆինլանդիայի առաջին կին-պրոֆեսիոնալ տեսուչն էր։ Ավելի ուշ նա եղել է սոցիալական հարցերի նախարարության տեսուչի տեղակալը մինչև իր վաղաժամ մահը։ Մարկելին-Սվենսոնը նաև ակտիվ սոցիալական ազդեցություն է ունեցել` բացատրական աշխատանք կատարելով բնակչության շրջանում, ներառյալ տեղեկագրերը, շնորհանդեսները և դասախոսությունները։

## Ծանոթագրություններ

Կատեգորիա:1929 մահեր
Կատեգորիա:1882 ծնունդներ
Կատեգորիա:Ֆինն կին ճարտարագետներ
Ռիտա Պողոսովա

**Ռիտա Լևոնի Պողոսովա** (), հայ խորհրդային սեղանի թենիսիստուհի, մենախաղի (1969), զուգախաղի (1968-1970) և խառը զուգախաղի (1967, 1968, 1970, 1975) ԽՍՀՄ ութակի չեմպիոն, թիմային մրցումներում սեղանի թենիսի Եվրոպայի չեմպիոն (1970) և աշխարհի չեմպիոն (1969)։ ԽՍՀՄ միջազգային կարգի սպորտի վարպետ (1969)։

## Կենսագրություն
Ռիտա Պողոսովան ծնվել է 1948 թվականի դեկտեմբերի 6-ին Բաքվում։ Սեղանի թենիս սկսել է խաղալ 10 տարեկանում՝ Ռուսլան Կոտևի ղեկավարությամբ։ ԽՍՀՄ ազգային հավաքականի անդամ էր 1966 թվականից։ Ռիտա Պողոսովայի կարիերայում առավել հաջողակ էր 1969 թվականը, երբ նա դարձավ ԽՍՀՄ չեմպիոն մենախաղում և զուգախաղում, ինչպես նաև ԽՍՀՄ հավաքականի կազմում նվաճեց աշխարհի չեմպիոնի տիտղոսը։ Այս հաջողությունը Մյունխենի աշխարհի առաջնությունում եղավ ԽՍՀՄ սեղանի թենիսի պատմության մեջ առաջին և միակ հաղթանակը աշխարհի թիմային առաջնություններում (ինչպես կանանց, այնպես էլ տղամարդկանց)։ 1970 թվականին Մոսկվայում կայացած Եվրոպայի առաջնությունում Ռիտա Պողոսովան նվաճեց բոլոր արժողության մեդալները. թիմային մրցումներում՝ ոսկե, խառը զուգախաղում՝ արծաթե և մենախաղում՝ բրոնզե։

1971 թվականին Պողոսովան տեղափոխվել է Երևան, որտեղ նրա մարզիչը դարձել է Յուրի Ղազարյանը։ 1972 թվականին Պողոսովան ավարտել է Երևանի պետական համալսարանը։ 1976 թվականին որդու ծնվելուց հետո նա ավարտել է կարիերան։ 1978-1990 թվականներին մարզչական գործունեություն է ծավալել «Սպարտակ» մարզական ընկերությունում։ 2001-2007 թվականներին եղել է Իտալիայի Մեսինա քաղաքի համալսարանական թիմի խաղացող մարզիչը։ 2007 թվականից Ռիտա Պողոսովան աշխատում է որպես մանկական մարզիչ Բինասկո քաղաքի մարզական ակումբում։

## Ծանոթագրություններ

## Աղբյուրներ
* 
* Статистика выступлений Риты Погосовой на сайте Международной федерации настольного тенниса 

Կատեգորիա:ԵՊՀ շրջանավարտներ
Կատեգորիա:ԽՍՀՄ միջազգային կարգի սպորտի վարպետներ
Աբբասիի տուն

thumb|upright|'''Աբասիի Բնակավայր'''
thumb|upright|Աբասիի Բնակավայր
**Աբբասիի տուն,** խոշոր պատմական շենք Իրանի Սպահանի նահանգի Քաշան քաղաքում։

Կառույցը ստեղծվել է 18-րդ դարում և հանդիսանում է քաշանական մշակույթի այդ ժամանակահատվածի մեծ նմուշ։ Ըստ որոշ տեղեկությունների՝ շենքը պատկանել է ազդեցիկ աստվածաբանի։ Աբբասիի տունը ունի չորս ներքին բակ՝ լողավազաններով,  շենքի տարբեր տարածքները նախատեսված էին տարբեր նպատակների համար՝  միայն հյուրերի կամ միայն տանտերերի համար։

Տան մի հատվածում տեղադրված է եղել հայելիների առաստաղը, որը արհեստական լուսավորության ժամանակ պետք է աստղերի հետ գիշերային երկնքի նմանություն ստեղծեր։ Տունը բավականին գեղեցիկ է զարդարված։ Պատերը զարդարված են փորագրություններով, գմբեթը պատրաստված է այնպես, որ լույսի ներթափանցումը բնակելի տարածք, կանխում է օդի ջերմաստիճանի չափազանց մեծ բարձրացումը։ Կառույցում կան նաև գաղտնի մուտքեր, որոնք ստեղծված են հարձակումների կամ արտակարգ դրություն ժամանակ բնակիչների փախուստի համար։

Այժմ շենքը թանգարան է և պահպանվում Է Իրանի մշակութային ժառանգության կազմակերպության կողմից։

## Պատկերասրահ

Պատկեր:Casa histórica de Abbasi, Kashan, Irán, 2016-09-19, DD 73.jpg|Աբբասիի տան և կենտրոնական բակի տեսքը
Պատկեր:The Abbasi House is a large traditional historical house located in Kashan, Isfahan Province, Iran. خانه عباسیان (عباسی ها) در کاشان- ایران 06.jpg|Աբբասիի տան պատշգամբը
Պատկեր:خانه عباسی کاشان.jpg|Աբբասիի տան կենտրոնական բակն ու լողավազանը:  
Պատկեր:خانه عباسی ها -کاشان-The Abbasi House-kashan 30.jpg|Աբբասիի վերին հարկի արտաքին տեսքը: 
Պատկեր:خانه عباسی ها -کاشان-The Abbasi House-kashan 33.jpg|Ստորին հարկի միջանցքների արտաքին տեսքը Աբասիի տան ներսում:
Պատկեր:The Abbasi House is a large traditional historical house located in Kashan, Isfahan Province, Iran. خانه عباسیان (عباسی ها) در کاشان- ایران 11.jpg|Աբասիի տան վերևի հարկի սենյակներից մեկի տեսքը
Պատկեր:The Abbasi House is a large traditional historical house located in Kashan, Isfahan Province, Iran. خانه عباسیان (عباسی ها) در کاشان- ایران 10.jpg|Աբասիի տան վերին հարկի սենյակներից մեկը: 
Պատկեր:خانه عباسی ها -کاشان-The Abbasi House-kashan 17.jpg|Աբասիի տան վերին հարկի սենյակներից մեկը:
Պատկեր:The Abbasi House is a large traditional historical house located in Kashan, Isfahan Province, Iran. خانه عباسیان (عباسی ها) در کاشان- ایران 07.jpg|Աբասիի տան առաստաղը
Պատկեր:Abbasi House خانه عباسیان کاشان 01.jpg|Աբբասիի տան տարբեր ձևի արտաքին  պատուհանները: 
Պատկեր:Abbasi House خانه عباسیان کاشان 06.jpg|Աբբասիի տան կենտրոնական բակը: 
Պատկեր:Abbasi House خانه عباسیان کاشان 08.jpg|Աբբասիի տան վիտրաժները


## Ծանոթագրություններ



Կատեգորիա:Իրանի պալատներ
Կատեգորիա:Իրանի թանգարաններ
Պատաշար (ամրոց)

**Պատաշար**, ավերված ամրոց Տավուշի մարզի Կողբից  5․5 կմ հարավ-արևմուտք։ Արևմտյան, արևելյան և հարավային կողմերից զառիթափ, իսկ հյուսիսային կողմից՝ մեղմաթեք լանջերով բարձունքի գագաթին։ Ամրոցի մնացորդները շրջապատված են գագաթի եզրագծին համապատասխան՝ արևմուտքում  ձգվածությամբ, եռանկյունաձև հատակագիծ ունեցող պարսպապատերով։ Ամրոցը ավերված է։ Տեղ-տեղ կան պահպանված հատվածներ, որից կարելի է ենթադրել, որ ամրոցի պատշարը ունեցել է 3 մետր լայնություն, որը կառուցված է եղել անմշակ և խոշորածավալ քարերից։ Ամրոցը հյուսիս-արևմտյան, հարավ-արևմտյան, և արևմտյան անկյուններում ունեցել է աշտարակներ (պահպանվել են մնացորդները)։ Մուտքը եղել է հյուսային կողմից։ Ամրոցի տարածքից հայտնաբերվել են մ․թ․ա․ 1-ին հազարամյակի սկզբով թվագրված խեցեղենի բեկորներ։ Պահպանության տարածքը կազմում է 3,67 հա հողատարածք, իսկ հուշարձանինը՝ 0,5 հա։

ՀՀ կառավարության 2004 թվականի դեկտեմբերի 30-ի թիվ 1929-Ն որոշմամբ ներառվել է Կողբի պատմության և մշակույթի անշարժ հուշարձանների ցանկում։

## Տես նաև
*Կողբի պատմության և մշակույթի անշարժ հուշարձանների ցանկ (Տավուշի մարզ)

## Ծանոթագրություններ

Կատեգորիա:Բերդեր այբբենական կարգով
Կատեգորիա:Կողբ
Կատեգորիա:Տավուշի մարզի հայկական բերդեր և ամրոցներ
Հաննահ Ալպեր

**Հաննահ Ալպեր** (), կանադացի ակտիվիստ, բլոգեր և մոտիվացիոն խոսնակ։ Նա զբաղվում է այնպիսի հարցերով, ինչպիսիք են շրջակա միջավայրը, խուլիգանության դեմ պայքարը և սոցիալական արդարությունը։ Ալպերը շրջագայել է Հյուսիսային Ամերիկայում, որպես մոտիվացնող խոսնակ և աշխատում է շահույթ չհետապնդող կազմակերպությունների, ինչպիսիք են Բնության համաշխարհային հիմնադրամը և Ազատություն երեխաներին կազմակերպությունը։

## Պատմություն
Ալպերը գործարկել է իր բլոգը՝ «CallMeHannah.ca»-ը, երբ նա ինը տարեկան էր։ Նա եղել է պաշտոնական էկո-բլոգեր և 2013-14 թվականներին արժանացել է «Juno Awards» մրցանակների։ Ալպերը եզրափակչում է հայտնվել երիտասարդական կատեգորիայում՝ (17 տարեկան և կրտսեր) «Բնության ոգեշնչում մրցանակի համար»։ Մրցույթն անց է կացվել Կանադայի բնության ազգային թանգարանում։ Նա հաղթող է ճանաչվել «Digi Awards» անվանակարգում։

Ալպերը «Huffington Post» գրողներից է, և նա հանդես է եկել «Ինչպես գտնել իր կայծը» թեմայով։

«Անկախ նրանից, թե որքան երիտասարդ եք դուք, դուք կարող եք փոխել իրավիճակը։ Դուք կարող եք գտնել ձեր կայծը և վառել այն»։

2017 թվականի նոյեմբերին Ալպերը հրատարակել է «Մոմենտուս» գիրքը։

## Անձնական կյանք
Ալպերը այժմ ապրում է Օնտարիոյում։

## Ծանոթագրություններ

Կատեգորիա:2003 ծնունդներ
Կատեգորիա:Ապրող անձինք
Կատեգորիա:Կանադացի կին ակտիվիստներ
Ամերի տուն

**Ամերի տուն**, մեծ պատմական տուն Իրանի Քաշան քաղաքում։ Այն ի սկզբանե կառուցվել է Զանդ դինաստիայի համար, որպես ընտանեկան նստավայր, սակայն այն հիմա լավ վերանորգված հյուրանոց է։

Ինչպես մոտակայքում գտնվող այլ պատմական տները, ամերի տունը վնասվել է 18-րդ դարի երկրաշարժերից, այնուհետև վերակառուցվել է 19-րդ դարում։ Սա Քաշանի նշանավոր պատմական տներից մեկն է, Բորուջերդիի, Տաբատաբայի տների և այլոց հետ միասին։

## Կառուցվածքը
Ամերի տունը  9000 կմ² տարածքով հսկայական սեփականություն է։ Այն բաղկացած է տասնյակ սենյակներից, երկու բաղնիքներից և յոթ ներքին բակերից՝  այգիներով և շատրվաններով։ Ներքին շինությունները զարդարված են գիպսե և հայելային աշխատանքներով։

## Պատկերասրահ

Պատկեր:Kashan 2017 (34089590781).jpg|Ամերիի տան գլխավոր բակը:
Պատկեր:Panj Dari Amerian House.jpg|Ամերիի տջան գլխավոր պատշգաբը
Պատկեր:Khane Amerian iwan.jpg|Ամերիի տան պատշգամբներից մեկը
Պատկեր:Kashan-Ameriha house3.jpg|Ամերի տան արտաքին տեսքը
Պատկեր:خانه تاریخی عامری ها در شهر کاشان Āmeri House - kashan city- Iran country 01.jpg|Ամերի տան առաստաղը
Պատկեր:خانه تاریخی عامری ها در شهر کاشان Āmeri House - kashan city- Iran country 08.jpg|Ամերի տան առաստաղը
Պատկեր:Amerian House dome ceiling.jpg|Ամերի տան առաստաղը
Պատկեր:Koocheh Amerian House.jpg|Կուչե, որը գտնվում է Ամերի տանից արևելք


## Ծանոթագրություններ

## Արտաքին հղումներ

*  (official website)



Կատեգորիա:19-րդ դարում կառուցումն ավարտված շենքեր և կառույցներ
Կատեգորիա:Իրանական ճարտարապետություն
Կատեգորիա:Իրանի պալատներ
Իսաք Դանբար

**Իսաք Դանբար** (), փոփ երգիչ և երգերի հեղինակ։ Նա 2019 թվականին «RCA Records»-ի հետ կնքել է պայմանագիր։

## Վաղ կյանք
Նրա հայրը լիբերիացի է, մայրը՝ իտալացի։ Նա 12 տարեկան հասակում սկսեց գրել և արձանագրել երգերը և վերբեռնել դրանք SoundCloud:

## Կարիերա
2017 թվականի հոկտեմբերի 31-ին «We are Going Solo» բլոգը, վերաշարադրել է իր «Դեղատուն» երգը՝ ավելի մեծ ուշադրություն դարձնելով նրա ստեղծագործությանը։ 2018 թվականի վերջին նրա «Freshman Year» (որը Ֆեյդերում դեբյուտացվել է հոկտեմբերի 2-ին) իսկ «Շիկահերը» ավելի շատ ուշադրություն է գրավել, լրացուցիչ ջանքերով, երբ «դեղատունը» ցուցադրվել է Zeina Lowe Beats ռադիո շոուում։

2019 թվականի հուլիսին նա թողարկել է իր դեբյուտային EP Balloons don ' t Float Here-ը, իսկ հետո տեղի ունեցավ նրա «Ֆերարիի» սինգլի պրեմիերան։ Նույն տարվա աշնանը նա շրջագայել է «կարմիր աղջկա» հետ, իսկ նոյեմբերին հայտնվեց «MTV PUSH Live» համերգային շարքը։

2019 թվականի հոկտեմբերին «RCA Records»-ը պայմանագիր կնքեց նրա հետ և նրա դեբյուտը պլանավորելով 2020 թվականի ապրիլին։ Գլխավոր երգը թողարկվել է 2020 թվականի հունվարին, և նույն ամսում, այն ընդգրկվել է կռապաշտների դիտելու ցուցակում և «E!Նորություններ»-ում։ 2019 թվականի փետրվարի 12-ին «Wonderland»-ը նորամուտը նշեց իր «Mime» սինգլով։ Այնուհետև տեղի ունեցավ «Paper»-ի պրեմիերան, և «Billboard»-ը ցույց տվեց հետևյալ տեսանյութը՝ «հագնվելու արկղը», որը նա գրել է, երբ ընդամենը 14 տարեկան էր, դա մեծ նշանակություն ուներ Դանբարի համար, քանի որ նա բացատրել է, որ սպասում էր այդ երգի թողարկմանը, քանի դեռ պատրաստ չէր ազնվորեն պատմել հոմոֆոբիայի դեմ պայքարի իր փորձի մասին։

Դանբարն ԱՄՆ-ում և Եվրոպայում իր շրջագայությունը սկսում է 2020 թվականի ապրիլի 14-ին, Լոս Անջելեսում։

## Ծանոթագրություններ

Կատեգորիա:2003 ծնունդներ
Կատեգորիա:21-րդ դարի ամերիկացի երգիչներ
Կատեգորիա:RCA Records-ի արտիստներ
Կատեգորիա:Ամերիկացի փոփ երգիչներ
Կատեգորիա:Ապրող անձինք
Կոնդոխավանք (ամրոց)

**Կոնդոխավանք**, ավերված ամրոց Տավուշի մարզի Կողբից 4 կմ հարավ-արևմուտք։ Ամրոցի ավերակները գտնվում են անտառապատ վայրում։ Ընդգրկած տարածքը հյուսիսային, հյուսիսարևելյան և արևմտյան կողմերից շրջապատված է դժվարամատչելի թոեքադիր լանջերով, իսկ ամրոցը գտնվում է դրա գագաթին՝ հարթության վրա։ Ունի անկանոն ուղղանկյուն հատակագիծ ունեցող պարսպապատերով։ Ամրոցը ավերված է։ Համեմատաբար լավ են պահպանվել արևելյան և հարավարևելյան կողմերի 2․5-3 մետր լայնություն ունեցող պատերի ստորին շերտերը։ Այն կառուցված է անմշակ և խոշորածավալ քարերով, որոնց արանքում կա մանր քարերով լիցք։ Մուտքի կողմը չի նշմարվում, սակայն կարելի է ենթադրել որ եղել է համեմատաբար ավելի մատչելի հարավային կողմից։ Տարածքում կան ավերված այլ շինությունների ավերակներ։ Պահպանության տարածքը կազմում է 2,76 հա հողատարածք, իսկ հուշարձանինը՝ 0,44 հա։

ՀՀ կառավարության 2004 թվականի դեկտեմբերի 30-ի թիվ 1929-Ն որոշմամբ ներառվել է Կողբի պատմության և մշակույթի անշարժ հուշարձանների ցանկում։

## Տես նաև
*Կողբի պատմության և մշակույթի անշարժ հուշարձանների ցանկ (Տավուշի մարզ)

## Ծանոթագրություններ

Կատեգորիա:Բերդեր այբբենական կարգով
Կատեգորիա:Կողբ
Կատեգորիա:Տավուշի մարզի հայկական բերդեր և ամրոցներ
Լանա Ազարխ

**Լանա Ազարխ ** (, ), խորհրդային, ռուս նկարիչ, նկարիչ-մուլտիպլիկատոր, մուլտիպլիկացիոն կինոյի բեմադրող նկարիչ։

## Կենսագրություն
1948 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։ Ինստիտուտն ավարտելուց հետո մինչև 1982 թվականը աշխատել է «Սոյուզմուլտֆիլմ» ստուդիայում որպես նկարիչ և բեմադրող նկարիչ։

Համագործակցել է մուլտիպլիկացիոն կինոյի այնպիսի հայտնի ռեժիսորների հետ, ինչպիսիք են Վալենտինա և Զինաիդա Բրումբերգները, Ֆեոդոր Խիտրուկը, Յուրի Նորշտեյնը և այնպիսի նկարիչների հետ, ինչպիսիք են Լեոնիդ Շվարցմանը, Լև Միլչինը, Վալենտին Լալայանցը և ուրիշներ։

## Վավերագրական կինո
Լանա Ազարխը նկարահանվել է «Բեմադրող նկարիչ» ֆիլմում, որը «Հրաշքների ֆաբրիկա» վավերագրական սերիալի սերիաներից երրորդն է։

## Ֆիլմագրություն

*1955 թվական – Նավաստի Ստյոպան
*1956 թվական – Կախարդական փայտիկը
*1957 թվական – Ցանկությունների իրականացում
*1958 թվական – Հեռավոր կղզու գաղտնիքը
*1959 թվական – Ծննդյան օր
*1960 թվական – Մարդուկին ես եմ նկարել
*1960 թվական – Մեծ անախորժություններ
*1963 թվական – Երեք հաստլիկները
*1964 թվական – Քաջ դերձակը
*1965 թվական – Ժամադրությունից մեկ ժամ առաջ
*1966 թվական – Չար խորթ մոր մասին
*1967 թվական – Ժամանակի մեքենա
*1968 թվական – Կոշկավոր կատուն
*1969 թվական – Կամակոր արքայադուստրը
*1970 թվական – Քենթերվիլյան ուրվականը
*1971 թվական – Կրակ
*1972 թվական – Կախարդական փայտիկ
*1973 թվական – Նոր մեծ անախորժություններ
*1980 թվական – Օ՜ սպորտ, դու խաղաղություն ես

### Նկարիչ
* 1955 թվական – Սա ի՞նչ թռչուն է

### Նկարիչի օգնական

*1949 թվական – Կախարդական զանգակ
*1950 թվական – Աղջիկը կրկեսում
*1951 թվական – Սուրբ ծննդյան նախորդ գիշերը
*1952 թվական – Ձյունանուշ
*1952 թվական – Ալվան ծաղիկը
*1953 թվական – Լյու եղբայրները
*1953 թվական – Ներկված աղվեսը
*1954 թվական – Արքայադուստր գորտը
*1954 թվական – Ոսկե այծքաղ

## Մատենագրություն
* *Лана Азарх* «Каляевская, 23а» — М. Кинограф, № 7, 1999.

## Ծանոթագրություններ

## Արտաքին հղումներ
* с. 49-50.
*Լանա Ազարխը Аниматор.ру կայքում
*http://www.animator.ru/db/?ver=eng&p=show_person&pid=124
*http://www.prazdnikinfo.ru/5/29/i21_7959.htm
*https://web.archive.org/web/20081120065030/http://www.soyuzmultfilm.info/spisok_veter.php

Կատեգորիա:Խորհրդային մուլտիպլիկատորներ
Կատեգորիա:Կին արվեստագետներ
Կատեգորիա:Ռուս նկարիչներ
Կատեգորիա:ՎԳԻԿ-ի շրջանավարտներ
Ռոդրի

**Ռոդրիգո Ռիոս Լոսանո** (; 6 июня 1990, ), իսպանացի ֆուտբոլիստ, «Բրիստոլ Սիթի» ակումբի հարձակվող։

## Ակումբային կարիերա
Ռոդրին կարիերան սկսել է «Լա Մոտիլիա» ակումբում, որտեղից էլ տեղափոխվել է «Սևիլյայի» կազմ։ Ակումբի երկրորդ կազմում նա նորամուտը կատարել է 2009 թվականին, իսկ հիմնական կազմում խաղալու իր առաջին հրավերը ստացել է 2010 թվականի սկզբին։ Ռոդրին ընդգրկվել է թիմի հայտացուցակում, մասնակցելու Չեմպիոնների լիգայի ԲԿՄԱ ակումբի դեմ խաղին, սակայն խաղադաշտ այդպես էլ դուրս չի եկել։ Նույն թվականի փետրվարի 28-ին նա կատարել է նորամուտը Պրիմերայում՝ մասնակցելով «Աթլետիկի» դեմ խաղին (0:0)՝ փոխարինելով Ռենատոյին։ Իր երկրորդ խաղը «Սևիլյայի» կազմում ֆուտբոլիստը անցկացրել է մրցշրջանի ավարտին՝ մայիսի 15-ին։ Դա «Ալմերիայի» դեմ խաղն էր։ Ռոդրին խաղի 93-րդ րոպեին շրջադարձ հարվածով դարձել է գոլի հեղինակ։ Այդ գոլը Սևիլյայի մամուլում արժանացավ բարձր գնահատման։ 2010/11 մրցաշրջանում ֆուտբոլիստը անցկացրել է հինգ խաղ «Սևիլյայի» կազմում։ 2011 թվականի ամռանը խաղացողը համալրել է «Բարսելոնայի» երկրորդ կազմը։

## Կարիերան հավաքականում
Ռոդրին Իսպանիայի երիտասարդական հավաքականի կազմում անցկացրել է երկու խաղ և խփել մեկ գնդակ։

## Ձեռքբերումներ
*Իսպանիայի գավաթի դափնեկիր - 2009/10

## Ելույթների վիճակագրություն

## Ծանոթագրություններ

Կատեգորիա:Ալմերիայի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Բարսելոնա B-ի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Գրանադայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մյունխեն 1860-ի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Պաղպաղակի թանգարան

thumb|250px|right|Սոհո, (Մանհեթեն), գտնվում է Բրոդվեյ 558 հասցեում, Փրինս և Սփրինգ փողոցների միջև, բացվել է 2019 թվականի դեկտեմբերին

**Պաղպաղակի թանգարան** (), գտնվում է Նյու Յորք քաղաքի Մանհեթեն թաղամասում։ Թանգարանում կազմակերպվում են պաղպաղակի և շոկոլադի ինտերակտիվ վառ գունավորված ցուցահանդեսներ, սենյակների լաբիրինթոսում «ի թիվս այլ բաների, կան նաև կոնֆետների լեռ, եղջյուր և ծիածանագույն մանր կաթիլների լողավազան»։ Ցուցանմուշները շատ հաճախ ետնաբեմ են ինքնալուսանկարների համար, և շատ ինքնալուսանկարները հրապարակվում են Instagram-ում, Flickr-ում, Facebook-ում և այլ սոցիալական կայքերում, որոնք էլ օգտագործվել են ցուցադրությունը գովազդելու համար։

Բոլոր այցելողներին առաջարկվում է համտեսել տեսականուց։ Տոմսերը պետք է գնել նախօրոն, որոշակի ժամերին և միայն առցանց։

Թանգարան տերմինն ընտրվել է ժամանակավոր արվեստների ցուցահանդեսի համար, որովհետև այն հասկանալի է մարդկանց համար։

Ցուցահանդեսի համահիմնադիրներն են Մարիելիս Բանը Լագունա Բիչից և Մանիշ Վորան, որը նախկինում եղել է Monness, Crespi & Hardt ընկերության հետազոտող։ Ցուցահանդեսը Մարիելիս Բանի մանկական միտքն է, որը ճանապարհ էր փնտրում միլլենիալների սերնսի հետ կապ հաստատելու համար։ Նա ասում է. «Այս ամենը զվարճանքի և նորից քեզ երեխա զգալու համար է։ Բոլորը սիրում են պաղպաղակ։ Սա ճանապարհ է մարդկանց միավորելու համար»։

## Պատմություն
Ցուցահանդեսը առաջին անգամ բացվել է Մանհեթենում, 2016 թվականի ամառվանից և դրանից հետո գործել է Լոս Անջելեսում, Սան Ֆրանցիսկոյում և Մայամիում։ Այն շատ հայտնի է դարձել իր հայտնի հյուրերով, որոնց թվում են եղել Քեթի Փերրին, Քիմ Քարդաշյանը, Գվինեթ Փելթրոուն, Դրյու Բերիմորը։ Մայրերի օրը ցուցադրությանը ներկա են եղել Ջեյ Զին, Բիյոնսեն և Blue Ivy-ն, որոնք նկարվել են թանգարանի մանր կաթիլներով լողավազանում։

Սան Ֆրանցիսկոյի ցուցահանդեսի տոմսերը սպառվել են 18 րոպեում

2017 թվականի նոյեմբերին համընդհանուր ցուցահանդեսները ունեցել են 500.000 այցելու։

Նյու Յորքում ցուցահանդեսը բացվել է Մանհեթենում, Բրոդվեյ 558 հասցեում, 2019 թվականի դեկտեմբերի 14-ին և նախատեսում է գործել մինչև 2020 թվականի մայիսի 1-ը։

## Տես նաև
*Գույների գործարան
*Պիցցայի թանգարան

## Ծանոթագրություններ

## Արտաքին հղումներ
*

Կատեգորիա:Պաղպաղակ
Կատեգորիա:Լոս Անջելեսի թանգարաններ
Կատեգորիա:2016 հիմնադրված թանգարաններ
Կատեգորիա:2016 հիմնադրումներ ԱՄՆ-ում
Երամ (այգի)

**Էրամ (այգի)** (, *Bāgh-e Eram*), պատմական պարսկական այգի Իրանի Շիրազ քաղաքում։ Այն պատկանում էր Քաշկայ ցեղի առաջնորդներին, նախքան կենտրոնական կառավարության կողմից բռնագրավելը։

## Պատմություն
Եվ շենքը, և այգին կառուցվել են XIII դարի կեսերին Իլհանատի կամ Քաշքայական պարսկական ցեղերի գերագույն առաջնորդի կողմից։ Սակայն պարսկական դրախտային այգու քառակողմ կառուցվածքով  սկզբնական հատակագիծը, ամենայն հավանականությամբ, դրվել է XIX դարում սելջուկների կողմից, և այն ժամանակ այն կոչվում էր Բախ-է-Շահ («կայսրի պարտեզ» պարսկերեն) և շատ ավելի քիչ դեկորատիվ էր։ Հոլանդացի ճանապարհորդ Կոռնելիոս Դե Բրյուն  տասնութերորդ դարում գրել է այգիների նկարագրությունը։

150 տարիների ընթացքում կառույցը վերափոխվել ու տարբեր ոճաբանների կողմից փոփոխվել է։ Սա Շիրազ Կավամիի նշանավոր ընտանիքի կալվածքներից մեկն էր։ Այն նախագծվել է տեղի ճարտարապետ Հաջի Մոհամմադ Հասանի կողմից։ Շենքի երկու հարկերում կա 32 սենյակ, որոնք զարդարված են բանաստեղծ Հաֆեզի բանաստեղծություններով։ Շենքը վերակառուցվել է Զանդ և Քաջար տոհմերի օրոք։

1965 թվականին Իրանում Մեծ Բրիտանիայի դեսպան Դենիս Ռայթը հրավիրվել է Շիրազի համալսարանի ռեկտոր Ասադոլա Ալամի կողմից Երամի այգում կազմակերպված երեկույթին՝ ի պատիվ արքայադուստր Ալեքսանդրա Օգլիվսկայայի։ Այդ համալիրը պահվել է Փեհլևի համալսարանի պահպանության տակ և օգտագործվել որպես իրավաբանական քոլեջ։ Շենքում տեղակայված էր նաև Ասիական ինստիտուտը։

Այսօր Երամ պարտեզն ու շենքը գտնվում են Շիրազի Բուսաբանական այգու (հիմնադրվել է 1983 թվականին) սահմաններում։ Նրանք բաց են հանրության համար որպես պատմական լանդշաֆտային այգի։ Դրանք Համաշխարհային ժառանգության օբյեկտ են և պահպանվում են Իրանի մշակութային ժառանգության կազմակերպության կողմից։


Պատկեր:Baghe Eram Shiraz.jpg|Քավամ տունը Երամ այգում
Պատկեր:Sunny day in Eram Garden.jpg|Մեծ տեսարան շինությունից
Պատկեր:Eram garden.JPG|Լողավազանը


## Տես նաև
*Պարսկական այգիներ
*Իրանական ճարտարապետություն

## Ծանոթագրություններ

## Արտաքին հղումներ
* https://web.archive.org/web/20140922071450/http://www.eramgarden.org/
* https://web.archive.org/web/20131219025742/http://eramgarden.shirazu.ac.ir/
* Iran Tourism Center: Eram garden

Կատեգորիա:Բուսաբանական այգիներ
Կատեգորիա:Համաշխարհային ժառանգություն Իրանում
Կատեգորիա:Շիրազի շենքեր և կառույցներ
Անատոլի Գալիև

**Անատոլի Գալիև** (, ), հայ և խորհրդային սցենարիստ, հրապարակախոս, գրող, ռեժիսոր։ Եղել է ԽՍՀՄ կինեմատոգրաֆիստների միության անդամ։

## Կենսագրություն

Աշխատել է որպես հանքի բանվոր։ 1955 թվականին ավարտել է Լենինգրադի համալսարանը, իսկ 1962 թվականին՝ Մոսկվայում Սցենարիստների և ռեժիսորների բարձրագույն դասընթացներ։ Եղել է «Կոմսոմոլեց Կարագանդի» և «Կազախսկայա Պրավդա» թերթերի աշխատակից, Ալմաթայի հեռուստաստուդիայի խմբագիր։ Մի շարք վիպակների և պատմվածքների և գրեթե 60 կինոսցենարների հեղինակ է։

## Ընտրված ստեղծագործություններ
* «Թռիչքուղի»
* «Պառակտված երկինք»

## Ֆիլմագրություն
### Ստեղծագործությունների էկրանավորում
* 1979՝ Ճեղքված երկինք (ռեժ.` Ա. Իվանով)

### Բեմադրող ռեժիսոր
* 1992` Մեծ ծուղակ կամ Մեներգ կատվի համար՝ լիալուսնի տակ

### Սցենարիստ
* 1962՝ Իմ տղա
* 1963՝ Ճանապարհ դեպի կրկես (երկխոսություններ)
* 1963՝ Եվ կատակով, և լուրջ
* 1964՝ Ուզում եք՝ հավատացեք, ուզում եք՝ ոչ
* 1964՝ Հարցրու սրտիդ 
* 1968՝ Հարցազրույց, որը չի եղել (վավերագրական)
* 1969՝ Որտե՞ղ է 042-ը
* 1971՝ 7-րդ երկինք
* 1974՝ Ամպրոպ 
* 1975՝ Փոթորիկ ցամաքում
* 1978՝ Սկիզբ
* 1979՝ Այդպես էլ կլինի
* 1979՝ Հեռացող ամռան ձայնը
* 1979՝ Հետապնդման մրցավազք
* 1980՝ Գլխավոր կոնստրուկտորը
* 1982՝ Հեղաշրջում ըստ 107 ցուցման
* 1983՝ Անուշի մայրը
* 1983՝ Առջևում օվկիանոսն է
* 1984՝ Մեկուսի

## Ծանոթագրություններ

Կատեգորիա:Խորհրդային սցենարիստներ
Կատեգորիա:Խորհրդային հրապարակախոսներ
Կատեգորիա:Խորհրդային գրողներ
Կատեգորիա:Խորհրդային կինոռեժիսորներ
Կատեգորիա:ԽՍՀՄ կինեմատոգրաֆիստների միության անդամներ
Ղասիմ բեկ Զաքիր

**Ղասիմ բեկ Ալի բեկ օղլի Զաքիր** (, ), ադրբեջանցի բանաստեղծ, Ադրբեջանական գրականության քննադատական ռեալիզմի հիմնադիրներից մեկը։

## Կենսագրություն
Ղասիմ բեկ Զաքիրը ծնվել է 1784 թվականին։ Նրա հայրը հարուստ հողատեր էր, ինչը թույլ էր տալիս որդուն լավ կրթված լինել։ Ղասիմ բեկը կրթությունը ստացել է մուսուլմանական աստվածաբանական դպրոցում։ Նա սովորել արաբերեն և պարսկերեն, ինչպես նաև դասական արևելյան գրականությունը։

Ղասիմ բեկ Զաքիրը ծառայել է ցարական բանակում և մասնակցել է ռուս-պարսկական երկու պատերազմների՝ 1804-1813 և 1826-1828 թվականներին։

Ղասիմ բեկ Զաքիրը 19-րդ դարի առաջին կեսի ադրբեջանական գրականության քննադատական ռեալիզմի ներկայացուցիչ էր։ Ղասիմ բեկի պոեզիան հարուստ է տարբեր ժանրերով։ Բանաստեղծություններում բանաստեղծը շարունակել է Մոլլա Փանահ Վագիհի ավանդույթը։

Ղասիմ բեկ Զաքիրը մահացել է 1857 թվականին։

## Ծանոթագրություններ

Կատեգորիա:Ադրբեջանցի բանաստեղծներ
Ծուղակ 22

**«Ծուղակ 22»** (), ամերիկացի գրող Ջոզեֆ Հելըրի երգիծական-պատերազմական վեպը։ Սկսել է գրել դեռևս 1953 թվականին, առաջին անգամ հրատարակվել է 1961 թվականին։ Համարվում է քսաներորդ դարի ամենանշանակալի վեպերից մեկը։ Հայտնի է այդտեղ արտահայտված «Ծուղակ 22» փոխադարձ անհամատեղելի կանոններով տրամաբանական պարադոքսով։

Վեպի գործողությունները տեղի են ունենում Երկրորդ համաշխարհային պատերազմի տարիներին՝ 1942-1944 թվականներին։ Վեպը ոչ ժամանակագրական կարգով է, պատկերում է ոչ իրական 256-րդ ավիաջոկատի մարտական օդաչուների կյանքը պատերազմի ժամանակ։ Իրադարձությունները նկարագրվում են տարբեր կերպարների տեսանկյուններից։ Առանձին սյուժետային գծերը չեն համապատասխանում իրար, այդ իսկ պատճառով ժամանակացույցը զարգանում է սյուժեին զուգահեռ։

Վեպի գլխավոր հերոսը, Յոսարյանը, ասորի է, և կրում է հայկական ձևաչափով ազգանուն։

1994 թվականին Հելըրը հրատարակել է շարունակությունը «Փակվելու ժամանակ» վերնագրով։

## Հայերեն թարգմանություն
Հայերեն թարգմանությունը հրատարակվել է 2019 թվականին «Զանգակ» հրատարակչությունում, անգլերենից թարգմանել է Արամ Արսենյանը։

## Ծանոթագրություններ

## Արտաքին հղումներ
* Librarything.com with many photos of other ''Catch-22'' covers
* Photos of the first edition of ''Catch-22''
* Catch-22 as a figure of speech
* ''Catch-22'' study guide &nbsp;– analysis, themes, quotes, and teaching guide
* Why a novel so acclaimed took 46 years to make it to the stage: How the cult classic was adapted for the stage
* History of combat crew rotation - World War II and Korean War
* Historical Sources for the Events in Joseph Heller's Novel, Catch-22 By Daniel Setzer 

Կատեգորիա:1961 գրականությունում
Կատեգորիա:1961 թվականի ամերիկյան վեպեր
Կատեգորիա:20-րդ դարի ամերիկյան վեպեր
Կատեգորիա:20-րդ դարի գրականություն
Կատեգորիա:ԱՄՆ-ի գրականություն
Կատեգորիա:Ամերիկյան վեպեր
Կատեգորիա:Անգլերեն գրքեր
Կատեգորիա:Գրքեր Երկրորդ համաշխարհային պատերազմի մասին
Կատեգորիա:Զանգակ հրատարակչության գրքեր
Կատեգորիա:Էկրանավորված ամերիկյան վեպեր
Կատեգորիա:Գրական ստեղծագործություններ ինքնասպանության մասին
Կատեգորիա:Պատերազմի մասին վեպեր
Կատեգորիա:Պատմական վեպեր
Ալեքսանդր Տրուսով

**Ալեքսանդր Տրուսով** (, ), խորհրդային և ռուս բեմադրող նկարիչ և մուլտիպլիկացիոն ֆիլմերի ռեժիսոր։ Հայրենական մեծ պատերազմի մասնակից։

## Կենսագրություն
1928 թվականին ավարտել է Բաքվի գեղարվեստական տեխնիկումը։ Եղել է Ֆ. Ռեբերգի գեղարվեստական ստուդիայի աշակերտ։

1930-ական թվականների սկզբին որպես նկարիչ է աշխատել «Մոսֆիլմ»ի մուլտիպլիկացիոն արտադրամասում։ 1936 թվականից աշխատել է «Սոյուզմուլտֆիլմ» ստուդիայում։

Հայրենական մեծ պատերազմի մասնակից է։

Մուլտֆիլմեր ստեղծելիս սերտ համագործակցել է Իվան Իվանով-Վանոյի, Լեոնիդ Ամալրիկի, Վլադիմիր Պոլկովնիկովի, Ալեքսանդրա Սնեժկո-Բլոցկայայի, Ռ. Դավիդովի և այլ մարդկանց հետ։

«Սոյուզմուլտֆիլմ» ստուդիայի ԽՍՀՄ գեղարվեստական խորհրդի անդամ է։ Նաև ստուդիայի` ԽՍՀՄ շրջաններում առաջին փառատոնների կազմակերպիչներից է։

## Ֆիլմագրություն
##### Բեմադրող նկարիչ

* «Խաբեբան» (1938)
* «Մոյդոդիր» (1939)
* «Իվաս» (1940)
* «Գողացված արևը» (1943)
* «Սիրամարգի պոչը» (1946)
* «Գորշ վզիկ» (1948)
* «Կկուն և սարյակը» (1949)
* «Դեղին արագիլը» (1950, Ա. Վինոկուրովի հետ համատեղ)
* «Կրեպիշ» (1950)
* «Բարձր սար» (1951)
* «Վալիդուբ» (1952)
* «Լյու եղբայրները» (1953)
* «Նետը թռչում է դեպի հեքիաթը» (1954)
* «Փոստատար ձնեմարդը» (Ամանորյա հեքիաթ) (1955)
* «Նավակը» (1956)
* «Խիզախ եղնիկը» (1957)
* «Ոսկե հասկեր» (1958)
* «Շուտով անձրև կլինի» (1959)
* «Արքայական նապաստակներ» (1960)
* «Պարծենկոտ մրջյունը» (1961)
* «Կախարդական այգին» (1962)
* «Ահա թե վագր» (1963)
* «Ճանապարհորդ գորտը» (1965)
* «Իվան Իվանիչը հիվանդացել է» (1966)
* «Հպարտ նավակը» (1966)
* «Կատուն, որը զբոսնում է ինքն իր համար» (1968)
* «Վերադարձ Օլիմպոսից» (1969)
* «Լաբիրինթոս։ Թեսևսի սխրանքները» (1971)
* «Արգոնավորդներ» (1971)
* «Պերսևս» (1973)
* «Պրոմեթևս» (1974)
* «Կտրիճը» (1976)
* «Մատնաչափիկը» (1977)

##### Ռեժիսոր
* «Ահա թե վագր» (1963)
* «Ճանափարհորդ գորտը» (1965, Վյաչեսլավ Կոտյոնոչկինի հետ համատեղ)
* «Իվան Իվանիչը հիվանդացել է» (1966)
* «Մատնաչափիկը» (1977, Ռ. Դավիդովի հետ համատեղ)։

## Մրցանակներ
* 1963` «Ահա թե վագր»` Մանկական ֆիլմերի միջազգային փառատոն Նիկոչեաում (Արգենտինա)։ Արժանացել է «Արծաթե խորանարդ» երկրորդ մրցանակի։

## Ծանոթագրություններ

## Գրականություն
* «Все проходит…», *Марина Прозорова*, стр. 124-125.
* «Ну, Котëночкин, погоды!», *Вячеслав Котëночкин*, ALGORITM, 1999, стр. 157.
* Киноведческие записки, Выпуски 50-52, Всесоюзный научно-исследовательский институт киноискусства, Госкино СССР, 2001, стр. 197.

## Արտաքին հղումներ
* 
* Ալեքսանդր Տրուսովը Аниматор.ру կայքում

Կատեգորիա:20-րդ դարի մուլտիպլիկատորներ
Կատեգորիա:Հայրենական մեծ պատերազմի մասնակիցներ
Կատեգորիա:Ռուս մուլտիպլիկատորներ
Կատեգորիա:Ռուս ռեժիսորներ
UNO (երգ, Little Big)

«**UNO**», ռուսական Little Big փանկ ռեյվ խմբի երգ, որը թողարկվել է 2020 թվականի մարտի 13-ին Warner Music Russia լեյբլում։

2020 թվականի մարտի 12-ին Առաջին ալիքի «Երեկոյան Ուրգանտ» ծրագրի ժամանակ կայացել է երգի պրեմիերան, որով Little Big-ը պետք է ելույթ ունենար այդ մրցույթում։ Սակայն, 2020 թվականի մարտի 18-ին կազմակերպիչները հայտարարել են Եվրատեսիլ 2020 երգի մրցույթի չեղարկման մասին COVID-19 համավարակի պատճառով։ Մրցույթը տեղափոխվել է 2021 թվական, որի համար երկրների ներկայացուցիչները պետք է նոր երգեր ձայնագրեն, քանի որ մրցույթի կաննոների համաձայն այս տարվա երգերը չեն կարող այլևս օգտագործվել։

## Նախապատմություն
Ռուսաստանի ներկայացուցիչներին Եվրատեսիլ 2020 երգի մրցույթում հայտարարել են 2020 թվականի մարտի 2-ին «Վրեմյա» հեռուստահաղորդման ժամանակ։

Երգը ձայնագրվել էր մինչև ներկայացուցիչների ընտրությանը։ Little Big խումբն ընտրել է երգն այն երգերից, որոնք արդեն ձայնագրված էին, սակայն դեռ չէին թողարկվել։

2020 թվականի մարտի 7-ին համացանց է մտել Եվրատեսիլի համար ենթադրած երգի մի մասը։

## Գնահատականներ
Լրագրող Արմեն Գասպարյանը կարծում է, որ երգը չի դառնալու մրցույթի հաղթող, սակայն կարող է լինել Եվրատեսիլի «նկատելի համարներից» մեկը։ Գասպարյանը նաև նշել է, որ խմբին պետք է օգնի այն, որ նրանք արդեն հասցրել են հռչակ ձեռք բերել Ռուսաստանի սահմաններից դուրս, համեմատելով Little Big-ը Տատու խմբի հետ, որը ներկայացնում էր Ռուսաստանը Եվրատեսիլ 2003-ում և արդեն հայտնի էր արտասահմանում։

## Թրեք լիստ

## Թողարկման պատմություն

## Ձայնագրման մասնակիցներ
* Իլյա «Իլյիչ» Պրուսիկին՝ վոկալ, երգի հեղինակ
*Սոֆյա Տայուրսկայա՝ վոկալ

### Արտադրություն
* Դենիս Ցուկերման՝ երգի հեղինակ
* Վիկտոր Սիբրինին՝ երգի հեղինակ
* Ալինա Պյազոկ՝ ռեժիսոր

## Ծանոթագրություններ

Կատեգորիա:2020 սինգլներ
Կատեգորիա:Եվրատեսիլ երգի մրցույթի երգեր
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Կատեգորիա:Փոփ երգեր
Ս. Նունեի պատկերի առաջ

**«Ս. Նունեի պատկերի առաջ»**, Հովհաննես Թումանյանի բանաստեղծություններից՝ գրված 1918 թվականին։

## Պատմություն
Հովհաննես Թումանյանն այս բանաստեղծությունը գրել է 1918 թվականին։

Մեկ սևագիր-ինքնագիր, որը, հավանաբար, առաջին գրառումն է, վերնագրված «*Վրաստանի ոգին*» վերնագրով պահվում է Թումանյանի ընտանեկան արխիվում, ևս երկու սևագիր-ինքնագիր, որոնցից երկրորդը համեմատաբար ավելի է մոտ տպագրվածին՝ պահվում է նույն տեղում։ Թվագրված է՝ «1918», վերնագրված՝ «*Ս. Նունեի պատկերի առաջ*»։

Բանաստեղծությունն առաջին անգամ տպագրվել է 1920 թվականին «Նոր աշխատավոր» թերթում՝ «*Ս. Նունեի պատկերի առաջ*» վերնագրով (№ 27): Այնուհետև տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում «*Վրաստանի ոգին*» վերնագրով (էջ 194-195)։

Խոսելով 1918 թվականի դեպքերի մասին՝ Սերգեյ Գորոդեցկին հիշում է.

 
Ապա մեջ է բերում բանաստեղծության առաջին վեց տողերը։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Նոր աշխատավոր» թերթից։

## Ծանոթագրություններ

Կատեգորիա:1918 գրականությունում
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Նաիմա Սահլբոմ

**Նաիմա Սահլբոմ** (շվեդերեն՝ **Naima Sahlbom**, ), շվեդ քիմիկոս, հանքաբան, խաղաղության համար մղվող պայքարի ակտիվիստուհի։

## Կենսագրություն
Միջնակարգ դպրոցն ավարտելուց հետո Նաիման ուսումը շարունակել է Ուպսալայի համալսարանում, որտեղ ուսումնասիրել է քիմիա, հանքաբանություն, երկրաբանություն։ 1894 թվականին ավարտել է համալսարանը՝ ստանալով երկրաբանի որակավորում և համապատասխան դիպլոմ։ 1896 թվականին, հաջողությամբ պաշտպանելով իր պատրաստած ատենախոսությունը, ստացել է փիլիսոփայական գիտությունների թեկնածուի գիտական աստիճան։ Այնուհետև սովորել է Աախենի տեխնիկական բարձրագույն դպրոցում, Բազելի համալսարանում, որից հետո Նոյշատելի նորաբաց համալսարանում պաշտպանել է դոկտորական ատենախոսություն և ստացել փիլիսոփայական գիտությունների դոկտորի աստիճան (1910)։

Սահլբոմը, փիլիսոփայությունից զատ, ակտիվորեն զբաղվել է քիմիական վերլուծությամբ, 1914 թվականին Ստոկհոլմում բացել է ջրի, հանքանյութերի, ապարների քիմիական վերլուծության մասնավոր աշխատանոց (լաբորատորիա)։ Միաժամանակ հասարակական եռանդուն գործունեություն է ծավալել. 1919-1944 թթ. Խաղաղության և ազատության համար պայքարի կանանց միջազգային լիգայի (*IKFF*) խորհրդի անդամ էր, 1924 թվականից էլ ղեկավարել է «Ընդդեմ ռազմական գործի գիտականացման» կոմիտեն։ Տասնամյակներ ձգված եռանդուն գործունեության համար նրան 1946 թվականին շնորհվել է  *Illis Quorum* ոսկե մեդալ։

## Ծանոթագրություններ

## Գրականություն
* Staffan Bergwik, *Kunskapens onsynliga scener. Vetenskapshistorier 1900–1950.* Makadam förlag 2016

Կատեգորիա:Շվեդ կին քիմիկոսներ
Կատեգորիա:Ուփսալայի համալսարանի շրջանավարտներ
Կատեգորիա:Շվեդ հանքաբաններ
Կատեգորիա:Շվեդ ակտիվիստներ
Կատեգորիա:Շվեդ գիտնականներ